Ordonanțele Militare nu sunt respectate peste tot în județul Satu Mare, nici măcar de unii reprezentanți ai Bisericii Ortodoxe Române. Astăzi, la Catedrala Ortodoxă din Negrești-Oaș s-a ținut o slujbă religioasă cu zeci de participanți, chiar în zona centrală. La câțiva zeci de metri de Primăria Negrești-Oaș. Din câte se pare, niciun reprezentant al Poliției, Poliției Locale sau Jandarmeriei nu i-au deranjat pe credincioși.

Este important de precizat că – potrivit informațiilor PresaSM – astăzi la Recea, județul Maramureș, un preot a fost amendat drastic pentru zădărnicirea combaterii bolilor. Și asta pentru că 32 de persoane s-au aflat în biserică, la slujba de sfințire a Paștilor. Două echipaje de poliție au intervenit la fața locului. Credincioșii s-au ales cu amenzi pentru nerespectarea ordonanțelor militare.

Ordonanța militară nu interzice slujbele, care pot fi transmise în direct sau online, ci dreptul publicului de a asista la ele.





